Angkatan Darat Rusia

Angkatan Darat Persekutuan Rusia () adalah cabang tentera darat dalam Angkatan Tentera Rusia. Ia ditubuhkan selepas pembubaran Angkatan Darat Soviet pada tahun 1992. Meskipun Angkatan Darat Rusia dalam bentuk sekarang berusia sekitar 20 tahun, sejarah tentera Rusia boleh dijejak sehingga era Imperial Rusia semasa zaman Rus' Kiev.

Sejak tahun 1992, meskipun pasukan ini telah mengundurkan beribu-ribu anggota tentera dari bekas perbatasan hadapan bekas Soviet, ia masih terlibat secara langsung di dalam Perang Chechen, operasi pengaman dan lain-lain di negara-negara pengganti Soviet. Paling terkini adalah pertikaian di dalam Perang Ossetia Selatan 2008 dengan pasukan tentera Georgia.

Struktur 

Presiden Rusia adalah Pemerintah Tertinggi Angkatan Tentera Persekutuan Rusia. Markas Utama (Glavkomat) Angkatan Darat, berpusat di Moscow, mengarahkan semua aktiviti. Badan ini telah dibubarkan pada tahun 1997, tetapi di perbaharui oleh Presiden Putin pada tahun 2001 dengan melantik Kolonel Jeneral Nikolai Kormiltsev sebagai panglima tertinggi angkatan tentera darat dan juga sebagai timbalan menteri pertahanan. Kormiltsev menyerahkan jawatan kepada Kolonel Jeneral (kemudian Jeneral Ketumbukan) Alexey Maslov pada 2004, dan dalam penyusunan semula tanggungjawab, Panglima Tertinggi Angkatan Darat kehilangan jawatan sebagai timbalan menteri pertahanan. Seperti Kormiltsev, semasa berkhidmat sebagai Panglima Tertinggi Angkatan Darat, Maslov dinaikkan pangkat ke Jeneral Ketumbukan.

Pada Januari 2014, pemangku panglima Angkatan Darat Rusia ialah Leftenan Jeneral Sergei Istrakov, yang telah dilantik oleh presiden Rusia Vladimir Putin selepas pemecatan mantan panglima Kolonel Jeneral Vladimir Chirkin atas tuduhan rasuah pada Disember 2013. Istrakov menyerahkan jawatan kepada panglima baru pada 2 Mei 2014, Kolonel Jeneral Oleg Salyukov.

Markas Utama Angkatan Darat merangkumi Staf Utama Tentera Darat, dan jabatan-jabatan bagi Pasukan  Pengaman, Persenjataan Tentera Darat, Pasukan Simpanan Tentera Darat, Pelatih Tentera Darat (anggota), Tugas Pengdoktrinan, dan Pendidikan Tentera.  Terdapat juga beberapa direktorat yang biasa diperintah oleh Panglima Tertinggi Angkatan Darat dalam kapasitinya sebagai timbalan menteri pertahanan. Ia termasuklah Pasukan Perlindungan NBC Angkatan Tentera, Pasukan Jurutera Angkatan Tentera, dan Pasukan Pertahanan Udara, serta beberapa pasukan lain. Status pemerintahan mereka sekarang tidak diketahui.

Ringkasan kelengkapan 
Angka yang berikut diperolehi dari http://warfare.be. Angka-angka yang disenaraikan sebagai "Aktif" hanyalah kelengkapan yang dianggap boleh digunakan dan diedarkan dalam perkhidmatan aktif.

Para panglima

Panglima tertinggi (1992–1997) 
 Vladimir Semyonov (1992–1997)

Ketua Direktorat Utama (1998–2001) 
 Yury Bukreyev (1998–2001)

Panglima tertinggi (2001–kini) 
 Nikolai Kormiltsev (2001–2004)
 Aleksei Maslov (2004–2008)
 Vladimir Bondyrev (2008–2010)
 Aleksandr Postnikov-Streltsov (2010–2012)
 Vladimir Chirkin (2012–2013)
 Sergei Istrakov (2013–2014)
 Oleg Salyukov (2014–kini)

Lihat juga 

 Angkatan Airborne Rusia
 Infantri Tentera Laut (Rusia)
 Anugerah dan lambang Kementerian Pertahanan Rusia

Rujukan

Bibliografi 

 
 
 

Scott, Harriet Fast & Scott, William F. Russian Military Directories 2002 & 2004

Pautan luar

Tentera darat mengikut negara
Tentera Rusia
Ketenteraan 

pt:Forças Armadas da Rússia